stanford-oval/wikipedia huggingface dataset:
ג'אסם א-סעידי
דעותיו

א-סעידי מכונה לעיתים "הקיצוני ביותר בבחריין" בשל הצהרות שאמר בעבר, כגון "אללה, קלל את היהודים, הנוצרים והשיעה והראה לי את יומם השחור."
עמדותיו כוללות הצעות להפרדה מגדרית בתחומים רבים בבחריין, החלה של חוקי השריעה במדינה, והקמת מתחמים של מגורי יוקרה על חורבות תילי הקבורה של תרבות דילמון בטענה כי היא מנוגדת לאסלאם. ב-2003 הוא נאלץ להתנצל בפני הפרלמנט לאחר שביקש לאסור על קיום תהלוכות האבל השיעיות על מותו של חוסיין בן עלי ברחובות במהלך העשוראא.
בפברואר 2006 קרא א-סעידי להסרת שלטים שהוצבו בבחריין בידי אגודת ההארה האסלאמית השיעית, משום שלטענתו הן מסיתות לכיתתיות. הכרזות נשאו ציטוט של איש הדת השיעי הבכיר עיסא קאסם: "קרב כרבלא עודנו נמשך בין הצדדים בהווה ובעתיד. הוא נמצא בנשמה, בבית ובכל תחומי החיים והחברה. אנשים ימשיכו להתחלק בין מחנה חוסיין למחנה יזיד, אז בחר את המחנה שלך." ב-2009, בעת כהונתו כחבר הפרלמנט, קרא לגירוש כללי של השיעים מבחריין.
ב-2007, בעקבות מאמר בעיתון איראני שטען כי העצמאות הבחריינית אינה לגיטימית וכי בחריין היא חלק בלתי נפרד מאיראן, קרא לניתוק היחסים הדיפלומטיים בין המדינות ובנוסף פרסם פתווה שהמאמין בדברים אלה הוא בגדר ח'וארג' ועונשו מוות.
ב-2009 דרש משר המשפטים הבחרייני שלא לאפשר מינוי נשים לתפקיד מואזין.
הערות שוליים

↑  حسن المدحوب, "«ثامنة الجنوبية» تحيل السعيدي إلى التقاعد الإجباري", الوسط (23 בנובמבר 2014).
↑  גל ברגר, בחריין: מעתה - ניתן לגדל זקן וללבוש רעלה במוסדות ממשלתיים, באתר News1 מחלקה ראשונה, 27 במאי 2004.
↑  א. סביון, התבוסה האיראנית במשבר בחריין: אירוע מכונן בעימות הסוני-שיעי, באתר ממרי, 5 ביולי 2011; א. אזרחי, יוזמה במדינות המפרץ: להכיר במחוז אל-אהואז באיראן כ"מדינה ערבית כבושה", באתר ממרי, 10 במרץ 2016.
↑  ר. גולדברג, צעד תקדימי בעולם הערבי: בחרין הכניסה את חזבאללה לרשימת ארגוני הטרור, באתר ממרי, ‏9 במאי 2013.
↑    Habib Toumi and Bureau Chief, "Bahrain's Islamist MP calls for removal of sectarian banners", gulfnews.com, 02/19/2006 בתאריך 11 באוקטובר 2006, בארכיון האינטרנט
↑  סיכום יומי 23.2.2009, באתר ממרי.
↑  מתיחות ביחסי איראן–בחריין, באתר ממרי, 11 באוגוסט 2007.
↑  רועי נחמיאס, סערה בבחריין: נשים מונו לתפקיד מואזין במסגד, באתר ynet, 1 בנובמבר 2009.
ערך זה הוא קצרמרבנושא בחריין ובנושא פוליטיקאים. אתם מוזמנים לתרום לוויקיפדיה ו.
ליבה האמיץ של אירנה סנדלר

| --- | --- |

 בימוי:  ג'ון קנט הריסון 
 שחקנים ראשיים:  אנה פקווין  גוראן וישניץ'  מרשה גיי הארדן
 מוזיקה:  יאן קצ'מארק 
 מדינה:  ארצות הברית ארצות הברית  קנדה קנדה  פולין פולין
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2009 
 משך הקרנה:  96 דק' 
 שפת הסרט:  אנגלית
 סוגה:  סרט ביוגרפי, סרט דרמה 
 אתר רשמי
 דף הסרט ב־IMDb
 
ליבה האמיץ של אירנה סנדלר (באנגלית: The Courageous Heart of Irena Sendler) הוא סרט טלוויזיה אמריקאי שבוים על ידי ג'ון קנט הריסון, שעוסק בסיפור חייה של אירנה סנדלר, חסידת אומות עולם פולנייה-קתולית (מגולמת בסרט על ידי אנה פקווין) שהצילה 2,500 יהודים במהלך השואה.
תקציר עלילה

הסרט עוקב אחר אירנה סנדלר (אירנה קריזנובסקה במקור), אחות קתולית ועובדת סוציאלית פולנית. היא חשה קרבה והזדהות ליהודים אחרי שאביה מת בזמן טיפול בילדים יהודיים. הרעיון הראשוני שלה היה להציל ילדים מגטו ורשה, אך היא נתקלת בספקות מצד עמיתיה לעבודה.
היא מזייפת את זהותה ומשתמשת במסמכים מזויפים בשביל להבריח את הילדים, בעוד שהיא משכנעת את הוריהם שהם בדרך למקום מבטחים ומבטיחה לילדים שהם יתאחדו עם הוריהם בתום המלחמה. עוזרה היה סטפן, ידיד ותיק שלה מימי האוניברסיטה שעוזר לה לתכנן את הברחת הילדים היהודיים.
לבסוף אירנה נעצרת על ידי הגסטפו, היא עוברת חקירה שמלווה בידי עינויים רבים, במטרה שתגיד את שמות האנשים שעזרו לה במבצע ההצלה, אך אירנה לא נשברת ובסופו של דבר היא נידונה לעונש מוות, על ידי כיתת יורים. אך ברגע האחרון שומר ששוחד על ידי ארמייה קריובה משחרר אותה.
בסוף הסרט (אפילוג), מגלים שסטפן ואירנה נישאו זה לזה והיא הייתה מועמדת לפרס נובל לשלום בשנת 2007.
דמויות

אנה פקווין – אירנה סנדלר
מרשה גיי הארדן – ג'נינה קרזיזנובסקה (אמא של אירנה)
גוראן וישניץ' - סטפן
נתניאל פרקר - דר. מאז'קווסקי
מישל דוקרי – אווה רוזנפלד
סטיב ספירס - פיוטר
עדו גולדברג - יעקב רוזנפלד
פול פרימן - מונסינגור גודלווסקי
דני וב - טרוז'אן
קשישטוף פישצ'נסקי - דוקטור יאנוש קורצ'אק
לי לוסון - רבי רונזפלד
מאז'ה אוסטאסווסקה - ג'אדוויגה
דנוטה סטנקה - חנה רוזנפלד
אולגה בולאשץ' – זופיה
רבקה ווינדהים - קרולינה רוזנפלד
קיזוז פחמן

קיזוז פחמן (באנגלית: carbon offset) הוא הפחתה של פליטות של פחמן דו-חמצני או גזי חממה, שנעשית על מנת לפצות על או לקזז פליטה שנעשתה במקומות אחרים.
קיזוז הפחמן נמדד בטונות של אקווילנט פחמן דו-חמצני (CO2), העשוי לייצג שש קטגוריות עיקריות של גזי חממה: פחמן דו-חמצני (CO2), מתאן (CH4), תחמוצות חנקן (N2O), פלואורופחמנים (PFC), הידרופלואורופחמנים (HFCs) וגופרית שש-פלואורידית (SF6). קיזוז טון פחמן אחד מייצג הפחתת טון אחד של פחמן דו-חמצני או שווה הערך שלה בגזי חממה אחרים.
שוקי קיזוז פחמן

ישנם שני שווקים עבור קיזוזי פחמן - אחד המבוסס על התחייבויות, והשני וולנטרי. השוק המחייב הוא הגדול יותר, ובו חברות, ממשלות, או ישויות אחרות קונות קיזוזי פחמן על מנת לציית להגבלות על הסכום הכולל של פחמן דו-חמצני שהן רשאיות לפלוט. שוק זה קיים על מנת להשיג עמידה בהתחייבויות של הצדדים המוזכרים בנספח 1 לפי פרוטוקול קיוטו, וכן של ישויות החבות תחת תוכנית הסחר בפליטות של האיחוד האירופי. בשנת 2006, כ-5.5 מיליארד דולר של קיזוז פחמן נרכשו בשוק זה, המייצגים כ-1.6 מיליארד טון של הפחתת CO2.
השוק הוולנטרי קטן בהרבה, ובו יחידים, חברות או ממשלות רוכשים קיזוזי פחמן כדי לקזז את פליטות גזי החממה שלהם ממקורות כגון תחבורה, חשמל, וכדומה. לדוגמה, אדם יכול לרכוש קיזוז פחמן כדי לפצות על טביעת הרגל הפחמנית האישית- כגון פליטת גזי החממה הנגרמת על ידי טיסה. חברות רבות מציעות קיזוזי פחמן תמורת תוספת תשלום במהלך תהליך המכירה, כך שלקוחות יכולים להפחית את הפליטות הקשורות ברכישת המוצר או השירות שלהם (כגון קיזוז פליטות הקשורות לטיסת חופשה, השכרת רכב, לינה במלון, מוצרי צריכה שונים, וכדומה). בשנת 2016, כ-705 מיליון דולר של קיזוז פחמן נרכשו בשוק הוולנטרי, המייצגים כ-123.4 מיליון טון של הפחתות CO2.
קיזוזי פחמן מושגים בדרך כלל באמצעות תמיכה כספית בפרויקטים המפחיתים את פליטת גזי החממה בטווח הקצר או הארוך. סוג הפרויקט הנפוץ ביותר הוא אנרגיה מתחדשת, כגון חוות טורבינות רוח, אנרגיית ביומסה או סכרים הידרואלקטריים. אחרים כוללים פרויקטים של התייעלות אנרגטית, טיפול במזהמים תעשייתיים, בתוצרי לוואי חקלאיים או בגז מתאן הנפלט ממטמנות, ופרויקטים של ייעור. קיזוז פחמן נעשה גם בגידולים חקלאיים המדגישים סיפוח גזי חממה, התייעלות אנרגטית וטורבינות רוח הן בין הפרויקטים הפופולריים ביותר. Verra היא החברה (שלא למטרות רווח) המרכזית שעוסקת בהגדרה, עידוד ותיווך שוק קיזוז הפחמן.
פרוטוקול קיוטו

קיזוז הפחמן צבר תנופה בעיקר בקרב הצרכנים במדינות המערב אשר נהיו מודעים להשפעות הסביבתיות השליליות הכרוכות בסגנונות חיים וכלכלות עתירי אנרגיה. פרוטוקול קיוטו אישר קיזוזים כדרך לממשלות וחברות פרטיות להרוויח אשראי פחמן הניתן לסחר בשוק. הפרוטוקול קבע את מנגנון הפיתוח הנקי (CDM), אשר מאמת ומודד פרויקטים על מנת להבטיח שהם מייצרים קיזוזים אותנטיים והם באמת קיזוזים "נוספים" אשר לא היו יוצאים לפועל ממילא ללא רכישת עסקת הקיזוז. ארגונים שאינם מסוגלים לעמוד במכסת הפליטות שלהם יכולים לקזז את פליטתם על ידי רכישת קיזוזים שאושרו על ידי CDM. פליטות שמקורן בשריפת דלק, הביאו ספק דלק אחד מבריטניה להציע ללקוחותיו דלק מקוזז פחמן מראש.
קיזוזים עשויים להוות חלופות זולות יותר או נוחות יותר לצמצום צריכת הדלקים המאובנים האישית. עם זאת, חלק מהמבקרים מתנגדים לקיזוזי פחמן, ומטילים ספק ביתרונות של סוגים מסוימים של קיזוז. מומלץ לבצע בדיקות נאותות כדי לסייע לעסקים בהערכה וזיהוי של קיזוזים "איכותיים" כדי להבטיח קיזוז המספק את היתרונות הסביבתיים הנוספים הרצויים, וכן כדי למנוע פגיעה במוניטין העלולה לנבוע מקיזוז באיכות ירודה.
קיזוזים נתפשים ככלי מדיניות חשוב לשמירה על כלכלות יציבות ושיפור הקיימות. אחת הסכנות הנסתרות של מדיניות ההתמודדות עם שינויי האקלים היא מחירים לא שוויוניים של פחמן במשק, מה שעלול לגרום לנזק כלכלי לצד שלישי אם הייצור זורם לאזורים או לתעשיות בעלי מחיר נמוך יותר של פחמן - אלא אם כן ניתן לרכוש פחמן מאזור זה, כפי שמאפשרים קיזוזי הפחמן, וכך להשוות את המחיר.
ראו גם

נייטרליות פליטת פחמן
טביעת רגל פחמנית
הערות שוליים

1 2   נטע אחיטוב, פטרייה קטנטנה שפותחה בישראל עוקפת את הטכנולוגיה הכי מתקדמת בלכידת פחמן, באתר הארץ, 13 ביוני 2024
| --- | --- |
בקרת זהויות :  NLI: 987007552052705171  LCCN: sh2007009875  NDL: 01151358
אליעזר פישמן

| --- | --- |
אין תמונה חופשית
 לידה:  1 במאי 1943 רוסיה 
 פטירה:  14 במרץ 2024 (בגיל 80) סביון, ישראל
 מדינה:  ישראל
 מקום מגורים:  סביון
 ידוע בשל:  מייסד קבוצת פישמן
 השכלה:  המכללה למינהל 
 השקפה דתית:  יהדות
 מספר צאצאים:  3 
 
אליעזר פישמן (1 במאי 1943 – 14 במרץ 2024) היה איש עסקים ישראלי, שהחזיק חברות רבות מתחומי התקשורת והנדל"ן בישראל ובעולם.
באוגוסט 2016 הגישה רשות המיסים בקשה להכריז על פישמן כפושט רגל בגין חוב העולה על 196 מיליון ש"ח למס הכנסה, ולממש את נכסי קבוצת פישמן ואת נכסיו האישיים לכיסוי החוב. בדצמבר 2016 נתן בית המשפט צו לכינוס נכסיו של פישמן, וביוני 2017 הוא הוכרז כפושט רגל.
פשיטת הרגל

לקבוצת פישמן היו חובות רבים לאורך השנים. אולם מספר אירועים הגדילו את מצבת החוב מחד, והחלישו את הבטוחות מאידך.
בשנת 2006 הפסיד פישמן כ-400 מיליון דולר בהימורים על הלירה הטורקית.
הסנקציות על רוסיה מ-2014 פגעו בערך ההשקעות של קבוצת פישמן ברוסיה, והשפיעו לרעה על תזרים המזומנים של כלכלית ירושלים.
הבנקים ניהלו במשך השנים תהליכים שונים מול פישמן כדי למקסם את החוב, אולם בדרך כלל זה לא הגיע לבית המשפט. בנובמבר 2015 פורסמה הערכה שחברות פרטיות של פישמן חייבות שני מיליארד ש"ח לבנק לאומי וסכום דומה לבנק הפועלים, ורק לחלק קטן מהחוב יש לבנקים בטוחות.
במחלוקת משפטית רבת שנים בין רשות המיסים ופישמן נקבע ב-2016 בפסק דין חלוט כי על החברות לשלם חבות מס בסך כ-196 מיליון ש"ח. באוגוסט 2016 הגישה רשות המיסים בקשה להכריז על פישמן כפושט רגל בגין החוב, העולה על 196 מיליון ש"ח, ולממש את נכסי קבוצת פישמן ונכסיו של אליעזר פישמן לכיסוי החוב. במקביל ביקשו מספר בנקים להצטרף לדיון פשיטת הרגל בגין חובות העולים על סכום החוב לרשות המיסים.
בינואר 2017 הוגש לנשיא בית המשפט המחוזי בתל אביב, איתן אורנשטיין, דו"ח על מצב הנכסים של פישמן וקבוצת עסקיו, הכוללת למעלה מ-120 חברות בישראל ובארצות אחרות. המנהל המיוחד שמונה לנהל את נכסי פישמן אמר: ”זו פשיטת הרגל הגדולה ביותר בתולדות המדינה”. על פי הדו"ח לקבוצת פישמן הוכחות חוב בהיקף של כ-4 מיליארד שקלים.
לאחר מאבק בין המנהל המיוחד ומשא ומתן ארוך, הושג הסדר בין המנהל המיוחד לבין פישמן ומשפחתו, אולם ההסכם בוטל לאחר שבנק הפועלים ונושים אחרים הצביעו נגדו באספת הנושים. כתוצאה מכך, הוכרז פישמן כפושט רגל, והחבות של בני משפחתו פתוחה לדיונים משפטיים. בהסדר שקיבל תוקף של פסק דין של בית המשפט המחוזי, נקבע כי משפחת פישמן תשלם לבנקים כ-140 מיליון ש"ח בעוד חמש שנים.
חיים אישיים

פישמן היה נשוי לטובה ולהם בן ושתי בנות. התגורר בסביון.
נפטר ב-14 במרץ 2024 והובא לקבורה בבית הקברות בסביון.
לקריאה נוספת

אריה אבנרי, חידת פישמן, מעריב: עיון, ירושלים, 2005
הערות שוליים

↑  צו כינוס לאליעזר פישמן: "דמו לא סמוק מדמו של אף חייב אחר", באתר גלובס, 12 בדצמבר 2016
↑  חן מענית, ‏אליעזר פישמן הוכרז פושט רגל; תוקם ועדת חקירה פרלמנטרית, באתר גלובס, 21 ביוני 2017
↑  ערן גבאי, פישמן מוכר את מלוא החזקותיו בקווי זהב לאלוביץ, באתר News1 מחלקה ראשונה, 3 בדצמבר 2006
↑  אמיר טייג, אליעזר פישמן החל לממש מניות של חברת HOT, באתר הארץ, 7 במאי 2010
↑   נתי טוקר, אחרי כמעט עשור של סכסוכים - פישמן מאבד את האחיזה ב"גלובס", באתר TheMarker‏, 18 באוגוסט 2016
↑  40: אליעזר פישמן, פורבס ישראל, 2 ביוני 2014
↑   איתן אבריאל, דנקנר ופישמן במינוס של מאות מיליונים - אבל הילדים שלהם יחיו כמו מלכים, באתר TheMarker‏, 3 בפברואר 2015
 מיכאל רוכוורגר, בכירים בבנקים מודים: מבחינה מעשית פישמן חדל פירעון, באתר TheMarker‏, 4 בפברואר 2015
↑  עירן פאר, ‏אליעזר פישמן עמד בהתחייבויותיו לבנקים בפרשת הלירה הטורקית, באתר גלובס, 26 בנובמבר 2006
↑   מיכאל רוכוורגר, בגלל רוסיה: כלכלית ירושלים של פישמן תמחק 492 מיליון שקל מההון העצמי, באתר TheMarker‏, 1 במרץ 2015
↑  אורי טל טנא, כלכלית ירושלים צריכה להקדים ללכת להסדר חוב, באתר כלכליסט, 24 בדצמבר 2014
↑   מיכאל רוכוורגר, הנתון שלא ייאמן: הפסדי הפועלים ולאומי על פישמן - כמו ההפסד מכל העסקים הקטנים בעשור, באתר TheMarker‏, 8 בנובמבר 2015
↑  נעמי צורף, המנהל המיוחד לנכסי פישמן: "זו פשיטת הרגל הגדולה ביותר בתולדות המדינה", באתר כלכליסט, 23 בינואר 2017
1 2  חן מענית, ‏ילדי פישמן: לקצוב לבנקל את הזמן בו יוכל לתבוע את נכסינו, באתר גלובס, 18 ביוני 2017
↑   איתן אבריאל, התספורת של פישמן: חדוה בר והבנקאים מקפיצים את הסיכון המערכתי בישראל, באתר TheMarker‏, 4 ביוני 2017
↑  איש העסקים אליעזר פישמן הובא למנוחות בבית העלמין בסביון, באתר ynet, 17 במרץ 2024
דניאל בנימיני

| --- | --- |
אין תמונה חופשית
 לידה:  1925 תל אביב, פלשתינה (א"י)
 פטירה:  1993 (בגיל 68 בערך)
 מוקד פעילות:  ישראל 
 מקום לימודים:  גימנסיה הרצליה  קונסרבטוריון שולמית  האקדמיה למוסיקה ולמחול בירושלים
 עיסוק:  ויולן
 כלי נגינה:  ויולה 
 שיתופי פעולה בולטים:  התזמורת הפילהרמונית הישראלית  רביעיית תל אביב
 
דניאל בנימיני (1925 – 1993) היה ויולן ישראלי.
ביוגרפיה

דניאל בנימיני נולד בתל אביב ולמד בגימנסיה הרצליה ובקונסרבטוריון שולמית. בשנת 1942 התגייס לבריגדה היהודית והשתתף בלחימה באיטליה. עם תום מלחמת העולם השנייה למד באקדמיה למוזיקה בירושלים. במלחמת העצמאות היה קצין שריון ונפצע קשה בקרב.
בשנת 1950 הצטרף לתזמורת הפילהרמונית הישראלית ובשנים 1960–1990 כיהן בה כוויולן הראשי ואף מילא תפקידים ניהוליים בכירים. כוויולן ראשי אורח ניגן גם בתזמורת פריז, תחת שרביטו של דניאל בארנבוים, הופיע עמה כסולן ועזר לארגן מחדש את קבוצת הוויולות שלה.
ב-1959 ייסד, יחד עם שלושה מעמיתיו, את רביעיית תל אביב, שהופיעה בישראל וברחבי העולם.
בנימיני הופיע כסולן עם תזמורות רבות, במוזיקה קאמרית וברסיטלים בישראל ובארצות העולם. הוא הגיש בקביעות כיתות אמן בישראל, בספרד, באנגליה, בצרפת ובגרמניה. השתתף בפסטיבל אדינבורו ובפסטיבלים בברלין ובווינה והיה אורח קבוע בפסטיבל המוזיקה של אספן. כיהן גם כראש המדור למוזיקה במועצה הציבורית לתרבות ולאמנות, וב-1990, עם פרישתו לגמלאות מהתזמורת הפילהרמונית, מונה לפרופסור באקדמיה המלכותית למוזיקה במדריד.
דניאל בנימיני נחשב לאחד מגדולי האמנים המבצעים בישראל ולאחד הוויולנים המצטיינים בעולם. נפטר ב-1993 לאחר מחלה קשה.
הערות שוליים

1 2  הספד לדניאל בנימיני, באתר "הבמה"
| --- | --- |
בקרת זהויות :  NLI: 987007309650105171  BnF: cb141549789 (data)  CiNii: DA10844993  GND: 137641656  ISNI: 0000 0001 1587 2846  LCCN: n80074328  MusicBrainz: 774e10e2-d66c-4755-b4cf-31711e5a5850  NTA: 316303755  RERO: 02-A002991896  SUDOC: 250642271  VIAF: 85971600   WorldCat (עם VIAF): 85971600
ציטופתולוגיה

זוג מיקרוגרפים ציטופתולוגיים המציג מראה תלת-ממדי של אשכול תאים סרטניים (קרצינומה של הצפק)
ציטופתולוגיה (Cytopathology, מיוונית: κύτος [ציטוס] "חלול"; πάθος, [פאתוס] "סבל, גורל, נזק"; ו--λογία, [לוגיה] "לימוד") היא ענף של פתולוגיה, העוסקת באבחון מעבדתי של מחלות ברמה התאית. הדיסציפלינה נוסדה על ידי גאורגיוס פאפאניקולאו בשנת 1928. בציטופתולוגיה משתמשים בדרך כלל, בדגימות של תאים חופשיים או בשברי רקמות, בניגוד להיסטופתולוגיה, החוקרת ברמת הרקמה השלמה.
ציטופתולוגיה משמשת בדרך כלל לצורך אבחון וחקר מחלות בהן מעורבים מגוון רחב של איברים בגוף, לעיתים קרובות כדי לסייע באבחון של סרטן, אך גם באבחון של מספר מחלות זיהומיות ומצבים של מחלות דלקתיות. לדוגמה, יישום נפוץ של ציטופתולוגיה הוא פאפ (בדיקת משטח של צוואר הרחם), כלי סריקה ראשונית המשמש לזיהוי נגעים טרום סרטניים בצוואר הרחם אשר עלולים להוביל לסרטן צוואר הרחם.
בדיקות ציטופתולוגיות קרויות לעיתים בדיקות משטח כיוון שהדגימות עשויות להימרח על משטח זכוכית נושאת (סלייד מיקרוסקופ) שלאחר מכן נצבעות ונבחנות מתחת למיקרוסקופ. עם זאת, דגימות ציטולוגיות ניתן להכין בדרכים אחרות, לרבות ציטוצנטרפוגציה. סוגים שונים של בדיקות משטח עשויות לשמש גם לאבחון סרטן. במובן זה, היא מכונה "ציטולוגית משטחים".
הציטופתולוגיה לעיתים קרובות פחות מדויקת.[דרושה הבהרה] הציטופתולוגיה במובנה הרחב מכונה בשם ציטולוגיה, שמשמעותה "חקר התאים".
מיקרוגרף של לימפומה בצרבלום, מדגימה תאים דו־קוטביים אופייניים תאים עם תהליכי פילוציטים ארוכים (דמויי שיער). הכנת משטחים וצביעת המטוקסילין-אאוזין.
איסוף תאים

קיימות שתי שיטות לאיסוף תאים לצורך אבחון ציטופתולוגי: ציטולוגיה אקספוליאטיבית, והתערבות ציטולוגית.
איסוף תאים > ציטולוגיה אקספוליאטיבת

בשיטה זו, תאים נאספים לאחר שהופרשו מהגוף באופן ספונטני ("אקספולאציה ספונטנית"), או גרידה/הברשה ידנית מעל פני משטח הגוף ("אקספוליאציה מכנית"). דוגמה לאקספוליאציה ספונטנית היא כאשר תאים הצדר או הצפק נושרים לתוך הנוזל הפלאורלי או נוזל הצפק. ניתן לאסוף נוזל זה בשיטות שונות לצורך בדיקה מעבדתית. דוגמאות של אקספוליאציה מכנית כוללת בדיקות פאפ, כאשר תאים מגורדים מצוואר הרחם עם ספטולה של צוואר הרחם, או הברשה של הסימפונות שבה מוכנס ברונכוסקופ לתוך קנה הנשימה, תוך כדי גרידת תאים משטח הפנים והעברתם לצורך הערכת הנגעים באבחון ציטופתולוגי. ציטולוגיה מבוססת נוזל, אוספת את הדגימות באופן דומה אך ממקמת אותם בנוזל העובר טיפול לאחר מכן, לקבלת תוצאות משופרות.
איסוף תאים > ציטולוגיה מתערבת

בציטולוגיה מתערבת הפתולוג מתערב תוך פלישה חודרנית לגוף לצורך איסוף דגימות.
איסוף תאים > ציטולוגיה מתערבת > שאיבה במחט דקה

בשאיבת מחט דקה (FNA), או בציטולוגיה של שאיבת מחט דקה (FNAC), משתמשים במחט המחוברת למזרק לאסוף התאים מתוך נגעים או גושים של אברי גוף שונים, על ידי קידוח עומק, לעיתים קרובות תוך יישום של לחץ שלילי (יניקה) להגדלת יבול התאים. ציטולוגיה של שאיבת מחט דקה (FNAC) יכולה להתבצע תוך נחייה במישוש (כלומר, כאשר הקלינאי יכול לחוש את הנגע) על מסת תאים או רקמה באזורים כמו משטח הצוואר, בלוטת התריס או השד; FNAC עשויה להתבצע תוך הסתייעות אולטרה סאונד או סריקת CT הדגימה של נגעים הממוקמים עמוק בגוף, כאשר לא ניתן לחוש אותם תוך מישוש. FNAC מצויה בשימוש נרחב במדינות רבות, ברם, שיעור ההצלחה תלוי במיומנות המטפל. כאשר הדבר מבוצע על ידי פתולוג בלבד, או כאשר מעורב גם צוות עם פתולוג-ציטופתולוג, שיעור ההצלחה של אבחנה נכונה גדול יותר מאשר כשהיא מתבצעת על ידי אדם שאינו פתולוג. ייתכן והדבר נובע בשל יכולתו של הפתולוג בהערכה מיידית של דגימות תחת מיקרוסקופ ולחזור על התהליך, כאשר תהליך הדגום היה לקוי.
מחטים דקות הן במידות של 23 עד 27 מד. מאחר שמחטים במידה קטנה כמו 27 מד עשויות כמעט תמיד להניב חומר לאבחנה, FNAC היא לעיתים קרובות הדרך הפחות פוגענית להשגת רקמות מן הנגע לצורך האבחון. לעיתים משתמשים בהולדר של מזרק כדי להקל על השימוש ביד אחת כדי לבצע את הביופסיה בזמן שהיד האחרת מסייעת במניעת התזוזה של הרקמה. ציוד הדמיה כגון סורק CT או אולטרסאונד יכולים לסייע באיתור האזור המיועד לביופסיה.
FNAC הפכה לשם נרדף לציטולוגיה מתערבת.
איסוף תאים > ציטולוגיה מתערבת > ציטולוגיה של משקעים

לצורך ציטולוגיה של משקעים, נאסף מדגם מן המקבע (פיקסטיב) ששימש לעיבוד דגימת הביופסיה או הנתיחה שלאחר המוות. המקבע מעורבב כראוי ונלקח לסרכוז. משקעים אלה הם תאים שנשרו מהרקמה במהלך עיבוד דגימת הנתיחה שלאחר המוות או הביופסיה, והם משמשים למריחה.
פרמטרים

חשוב מאוד להעריך את גרעין התא במדגם תאי. בתאים סרטניים, מתרחש שינוי בפעילות DNA שניתן לראות בשינוי תכונות הגרעין. מאחר שיותר DNA נפרש ובא לידי ביטוי, הגרעין יהיה כהה יותר ופחות אחיד, גדול יותר מאשר בתאים נורמליים, לעיתים קרובות מציג גרעין אדום בהיר.
בעוד שאחריותו הראשונה במעלה של הציטופתולוג היא להבחין בבדיקה פתולוגית בין תאים סרטניים לבין תאים טרום סרטניים בדגימה התאית, ניתן להבחין גם בפתולוגיות אחרות כגון:
זיהומים מיקרוביאליים: טפיליים, נגיפיים או חיידקיים
שינויים תגובתיים
תגובות חיסון
הזדקנות תאים
עמילואידוזיס
מחלות אוטואימוניות
תפקודים נורמליים אחדים של גידול תאים, חילוף חומרים, וחלוקת תאים עלולים להיכשל ולפעול בדרכים לא רגילות ובכך לגרום למחלות.
ציטופתולוגיה משמשת בצורה הטובה ביותר באחד משלושת הכלים, הכלי השני והשלישי הם בדיקה גופנית ודימות רפואית. ציטולוגיה יכול לשמש לאבחון מצבו של המטופל ולחסוך ממנו את הצורך בניתוח על מנת להשיג כמות דגימה גדולה יותר. דוגמה לכך היא FNAC של בלוטת התריס; מצבים שפירים רבים ניתן לאבחן באמצעות ביופסיה שטחית, והמטופל יכול לחזור מיידית לפעילות רגילה. כאשר מאבחנים גידול ממאיר, המטופל מסוגל להתחיל בטיפולי קרינה/כימותרפיה, או אולי להזדקק לניתוח להסרת הגידול או ייצוב שלב הסרטן.
מספר גידולים יכול להיות קשים לבצוע ביופסיה, כגון סרקומות. גידולים נדירים אחרים עלול להיות מסוכנים לביופסיה, כגון פאוכרומוציטומה. באופן כללי, שאיבת מחט דקה יכולה להתבצע בכל מקום שבטוח להחדרת מחט, לרבות לכבד, לריאות, לכליות, לרקמות חיצוניות.
השליטה בטכניקות ציוטופתולוגיות ראויות, היא עניין של זמן. ציטוטכנולוגים וציטופתולוגים יכולים לסייע לרופאים באיסוף מדגמים. "קריאה מהירה" כמו הצצה מתחת למיקרוסקופ, עשויה להבהיר לרופא האם הושג מספיק חומר ציטולוגי לאבחון. דגימות ציטולוגיות חייבות להיות מוכנות כראוי כך שהתאים לא ינזקו.
מידע נוסף על הדגימה ניתן לקבל על ידי צביעה אימונוהיסטוכימית ובדיקות פתולוגיה מולקולרית, במיוחד אם הדגימה הוכנה באמצעות ציטולוגיה מבוססת נוזלים. לעיתים קרובות מבוצעת "בדיקת רפלקס", כגון בדיקת HPV, בדיקת משטח צוואר הרחם חריגה או בדיקת זרימה ציטומטרית על דגימות לימפומה.
אברי גוף ורקמות

טכניקות ציטופתולוגיות משמשות לבדיקה של כמעט כל איברי הגוף והרקמות:
ציטולוגיה גניקולוגית – קשורה באברי הרבייה הנשיים
ציטולוגיה בדלקת בדרכי שתן – בקשורה לרחם, שלפוחית השתן ושל השופכה. ראו ציטולוגיה של השתן.
תפליט ציטולוגיה – קשור לאיסוף נוזלים, במיוחד בתוך הצפק, קרום הריאות וקרום הלב
ציטולוגיה של החזה – קשורה בעיקר לגבי השד בנקבה
ציטולוגיה של בלוטת התריס – בדבר בלוטת התריס
ציטולוגיה של הלימפה – קשורה לבלוטות הלימפה
ציטולוגיה של הנשימה – קשורה לריאות ולדרכי הנשימה
ציטולוגה במערכת העיכול – קשורה לדרכי העיכול
ציטולוגיה של רקמות רכות, עצמות ועור
ציטולוגיה של כליות, בלוטת יותרת הכליה
ציטולוגיה של הכבד, הלבלב
ציטולוגיה של מערכת העצבים המרכזית
ציטולוגיה של העין
ציטולוגיה של בלוטת הרוק
ראו גם

אנטומיה פתולוגית
ביולוגיה של התא
פתולוגיה קלינית
הערות שוליים

↑  Kirkpatrick (1989). The Cassell Concise English Dictionary. London. p. 324. ISBN 0-304-31806-X.
↑  Chapter 13, section of squamous cell carcinomas, in Mitchell, Richard Sheppard; Kumar, Vinay; Abbas, Abul K.; Fausto, Nelson. Robbins Basic Pathology (8th ed.). Philadelphia: Saunders. ISBN 1-4160-2973-7.
↑  "Cytology". Collection development manual of the National Library of Medicine (4th ed.). Bethesda, MD: National Library of Medicine, National Institutes of Health, U.S. Department of Health and Human Services. 2004.
↑  Liquid Based Cytology (LBC), NHS cervical screening programme (accessed 28/07/2014)
↑  Orell, S., et al. 2005. Fine Needle Aspiration Cytology. 4th Edition
| --- | --- |
בקרת זהויות :  NLI: 987007550677505171  BnF: cb122553047 (data)  GND: 4070174-8  LCCN: sh85037491  LNB: 000099270  NKC: ph138334 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
-מיקרוגרף של דגימה ציטופתולוגיה אקספוליאטיבית (פאפ, וצביעת פאפ)
מברשות המשמשות לאסוף דגימות לציטולוגיה
יוכי ברנדס

| --- | --- |

יוכי ברנדס, 2008
 לידה:  19 בפברואר 1959 (בת 65) י"א באדר א' ה'תשי"ט חיפה, ישראל 
 מדינה:  ישראל 
 מקום מגורים:  כפר סבא 
 מקום לימודים:  אוניברסיטת בר-אילן 
 שפות היצירה:  עברית 
 
יוכי (יוכבד) ברנדס (נולדה ב-19 בפברואר 1959) היא סופרת ישראלית.
ביוגרפיה

נולדה בחיפה ליפה (מרים שיינדל) והרב יצחק יעקב רבינוביץ, האדמו"ר מביאלה רמת אהרן. בנערותה גדלה במשך שנה בבית סבה, אבי אמה, הרב אברהם אביש קנר, האדמו"ר מטשכויב. נשואה לעופר ואם לארבעה ילדים.
למדה בבתי ספר חרדיים של רשת "בית יעקב" בפתח תקווה ובחיפה. בהמשך עזבה את החברה החרדית ועברה ללמוד במכללת ירושלים התורנית, באוניברסיטת בר-אילן ובמכון שכטר לרבנים. בעלת תואר ראשון בתנ"ך וחינוך ותואר שני בתנ"ך ויהדות.
לימדה במשך שנים רבות תנ"ך ומחשבת ישראל בתיכונים מזרמים שונים (ממלכתי דתי, מסורתי וממלכתי), בבית-המדרש של בית שמואל בירושלים, ובמרכז הבינתחומי הרצליה. הכשירה מורים במקצועות היהדות וכתבה תוכניות לימודים בתנ"ך וביהדות. מלמדת כיום תנ"ך במסגרות פתוחות לציבור הרחב.
בשנת 1999, ייסדה בהוצאת ידיעות אחרונות את הסדרה "יהדות כאן ועכשיו", שבמסגרתה התפרסמו תוך מספר שנים כ-50 ספרים. בין המחברים נכללו אנשי אקדמיה, אנשי חינוך, הוגים וסופרים. ספרי הסדרה זכו לקהל קוראים רחב, דתי וחילוני כאחד.
בשנת 2011 העלה תיאטרון הבימה את המחזה של ברנדס "כי בנו בחרת", שביים איציק ויינגרטן והלחין אורי וידיסלבסקי, ובמרכזו משבר זהות של בני משפחה ישראלים המגלים שאמם הייתה בתו של קצין נאצי. ההצגה המוזיקלית הוצגה כ-350 פעמים עד שהורדה בשל תוכנית ההבראה של התיאטרון.
ברנדס מעורבת בנושאים ציבוריים אקטואליים ופועלת שנים רבות בזירה התקשורתית. באמצע שנות השמונים הגישה פינה בתוכנית הטלוויזיה "צירופים" של הערוץ הראשון ופרסמה טור בעיתון "מעריב". בסוף שנות התשעים פרסמה בעיתון "הארץ" סדרת מאמרים על חגים. בשנים 2005–2006, השתתפה עם רבני צוהר בתוכנית "פרשיות השבוע" בערוץ 2. בשנת 2013 כתבה טור שבועי בעיתון "ישראל היום".